**CONTRACT SUBSECVENT DE ACHIZIȚIE DE SERVICII DE PAZA nr……..**

Incheiat ĩn baza ACORDULUI CADRU nr. .....................................

În temeiul Legii nr. 98/19.05.2016 privind achiziţiile publice, s-a ĩncheiat prezentul contract de prestare de servicii,

**Între:**

**…………………….., cu sediul în …………………., telefon/fax : ………………, cod fiscal ………………., reprezentată legal prin ………., pe de o parte, în calitate de ACHIZITOR, pe de o parte**

**şi**

**………………………………** cu sediul ĩn ……………….., CUI …………………, cont Trezoreria Operativã a Municipiului Bucureşti ………………………., reprezentatã legal prin Director General …………………………….. în calitate de **prestator**, pe de altă parte, astfel

**1. Definiţii**

* 1. În prezentul contract următorii termeni vor fi interpretaţi astfel:

*a****.contract*** ***subsecvent***– reprezintă prezentul contract şi toate Anexele sale;

*b****.achizitor şi prestator* -** părţile contractante, aşa cum sunt acestea numite în prezentul contract;

*c****.preţul contractului*** - preţul plătibil executantului de către achizitor, în baza contractului pentru îndeplinirea integralăşi corespunzătoare a tuturor obligaţiilor sale, asumate prin contract;

*d****.servicii*** – activităţile a căror prestare face obiectul contractului,

*e****.produse*** *–* echipamentele, maşinile, utilajele, orice alte bunuri,cuprinse în anexa la prezentul contract, pe care prestatorul se obligă, prin contract, să le furnizeze achizitorului;

*f****.forta majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevazut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă.Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

g**. z*i*-** zi calendaristică; ***an*** - 365 zile.

 **2. Obiectul contractului**

**2.1** Prestatorul se obligă să presteze servicii de pază și orice alte servicii incluse în oferta sa, începând cu data de.......... la imobilele-obiectivele ARCUB, in functie de necesitățile comunicate de achizitor, conform anexei la prezentul contract subsecvent

|  |  |  |  |  |
| --- | --- | --- | --- | --- |
|  | **Tarif unitar/ ora (lei) fara TVA** | **Nr.ore minim estimat** | **Nr.ore maxim estimat** | **Valoare maxima****Lei (Fără TVA)** |
| Servicii de paza, in vederea asigurarii obiectivelor si bunurilor materiale aflate in patrimoniul si/sau administrarea ARCUB | ………………. | 11004 | 33140 | ………………….. |

**2.2** Achizitorul se obligă să plătească preţul convenit în prezentul contract pentru serviciile prestate în conformitate cu termenii și condițiile stabilite, în baza documentelor aferente.

**2.3** Numarul de ore pe luna poate varia de la o luna la alta, dar fara a se depasi numarul maxim de ore pe durata contractului, respectiv maximum …………… ore/contract.

**3. Durata contractului**

**3.1** Durata prezentului contract subsecvent este de 12 luni de la data de …………………… până la data de ……………………….. (inclusiv).

**4. Preţul contractului**

**4.1** Preţul contractului subsecvent, platibil prestatorului de catre achizitor, este determinat în funcție de prețul/tariful unitar și de cantitatea serviciilor prestate și recepționate fără obiecțiuni de către achizitor.

**4.2** Tariful unitar al serviciilor este :

|  |  |
| --- | --- |
|  | **Tarif unitar/ ora (Lei)** |
| Servicii de paza, in vederea asigurarii obiectivelor si bunurilor materiale aflate in patrimoniul si/sau administrarea ARCUB | ……………… Lei/ora |

* la care se adauga 19% TVA. Prestatorul va transmite lunar achizitorului foaia colectiva de prezenta, centralizatorul cu orele efectiv prestate, pentru fiecare post/ obiectiv, procesul-verbal lunar de prestatie, vizate si asumate de catre partile contractante, factura fiscala.

**5. Modalităţi de plată**

**5.1**. Factura se emite până la data de 10 ale lunii in curs, si reprezinta contravaloarea serviciilor prestate pentru luna/perioada calendaristica anterioara. Achizitorul are obligaţia de a efectua plata către prestator în termen de 45 zile de la primirea facturii (inclusiv a documentelor obligatorii justificative) de catre aceasta.

**5.2** Plata serviciilor prestate se va efectua lunar doar pe baza facturii si a documentelor insotitoare, respectiv a procesului-verbal de prestatie calitativ si cantitativ, foaie colectiva de prezenta, centralizator ore prestate efectiv si pontajul aferent. În cazul în care serviciile sunt prestate de către subcontractori ai prestatorului, prestatorul va obține în prealabil consimțământul scris al achizitorului, iar aceeași declarație pe proprie răspundere va fi transmisă pentru fiecare astfel de subcontractor ***.***

**5.3** Plata se va realiza în lei, prin ordin de plată, pe baza documentelor mai sus mentionate, în contul pe care prestatorul se obligă să-l aiba deschis la Trezorerie, conform art. 6.3 din acordul-cadru.

**5.4 Ajustarea preţului**

Pentru serviciile prestate, plăţile datorate de achizitor prestatorului sunt tarifele incluse în ofertă, anexă la acordul cadru.

Pe parcursul îndeplinirii prezentului contract subsecvent, preţul poate fi ajustat doar în ipoteza creșterii/diminuării salariului minim pe economie, în conformitate cu prevederile art. 164 din HG 395/2016.

Ajustarea preţului prin actualizare poate fi făcută numai în condiţiile legii, la solicitarea expresă şi temeinic motivată a prestatorului şi cu acordul neechivoc al achizitorului.

Tariful ajustat se va calcula ĩn funcţie de :

1. Componenta salarialã a tarifului licitat;
2. salariul de bazã minim brut garantat ĩn platã la momentul ajustãrii
3. salariul de bazã minim brut garantat ĩn platã corespunzãtor anului 2021, la momentul organizãrii procedurii de atribuire.

**Modalitatea de calcul a tarifului ajustat pentru -** Servicii de pază **este urmãtoarea:**

**TA = [(CSTL x SmA) / Sm2021] + CITL  adicã  TA = [(…… x SmA) / 2300] + ……**

TA – Tarif ajustat

CSTL – Componenta salarialã a Tarifului Licitat (adicã ……… lei / orã)

SmA - Salariul de bazã minim brut garantat ĩn platã la momentul ajustãrii

Sm2021 - Salariul de bazã minim brut garantat ĩn platã la nivelul anului 2021 (2300 lei lunar

CITL – Componenta indirectã din tariful licitat [ adicã **…. lei** /**orã** rezultat ca (din) diferenta ĩntre tariful licitat de ……. lei si Componenta salarialã a tarifului licitat de ….. lei.

**6. Obligaţiile prestatorului**

**6.1** Prestatorul se obligă sa presteze serviciile asumate în condiţiile convenite în contractul –subsecvent, pentru posturile obiectivelor din anexa 1, astfel:

|  |  |  |
| --- | --- | --- |
|  | **Tarif unitar/ ora (Lei) fara TVA** | **Nr. ore maxim estimate** |
| Servicii de paza, in vederea asigurarii obiectivelor si bunurilor materiale aflate in patrimoniul si/sau administrarea ARCUB | ………………… | ….. |

**6.2** Prestatorul este pe deplin responsabil pentru execuţia cantitativă și calitativă a serviciilor de paza, în conformitate cu graficul de prestare convenit si prevederile caietului de sarcini. Totodată, este răspunzător atât de siguranţa tuturor operaţiunilor şi a metodelor de prestare utilizate, cât şi de calificarea personalului folosit în locațiile ARCUB, pe toată durata prezentului contract.

**6.3** Dacă pe parcursul îndeplinirii contractului prestatorul nu poate să respecte graficul de prestare a serviciilor, acesta are obligaţia de a notifica în timp util achizitorul.

**6.4** Dacă se constată de organele abilitate neglijenţă în serviciu pe timpul desfăşurării activităţii de pază a unui obiectiv, prestatorul se obligă să despăgubească achizitorul în cuantumul valoric al pagubei suferite.

**6.5** Dacă se constată lipsa sau starea necorespunzatoare a personalului (salariatului) prestatorul de la oricare din posturile de pază fixate, acesta se obligă la plata de despăgubiri, conform art. 8.1 al acordului cadru.

**6.6** Prestatorul se obligă să notifice în scris, în timp util, neprezentarea salariatului propriu la postul respectiv conform graficului de personal stabilit şi să ia masuri de îndeplinire a obligației, indicând schimbările din lista cu personalul ce urmează a efectua serviciul.

**6.7** Dacă se constată abateri de la conduita personalului propriu (stare de ebrietate, ţinută necorespunzătoare, limbaj injurios adus persoanelor cu care intră în contact, atitudine agresivă, nepăsare etc), prestatorul se obligă la plata de despăgubiri, conform art. 11.1 din acordul cadru.

**6.8** Prestatorul se obligă să instituie garanție de bună execuție la încheierea prezentului contract subsecvent, în cuantumul și modalitățile prevăzute în documentația de atribuire a acordului cadru.

**6.9** Prestatorul se obligă să asigure serviciile de pază, posturi fixe și mobile neînarmate, pentru obiectivele ARCUB, în funcție de necesități, prevăzute în anexa nr.1ce face parte integrantă din prezentul contract.

**6.10** Prestatorul se obligă să asigure în maxim 12 ore de la solicitarea achizitorului, acoperirea unor posturi de pază cu personal propriu, în limita plafonului stabilit prin contractul subsecvent.

**6.11** Prestatorul se obligã sã respecte prevederile Regulamentului UE 679/2016 privind protecţia persoanelor fizice în ceea ce priveşte prelucrarea datelor cu caracter personal detaliate ĩn anexa nr.2 ce face parte integrantã din prezentul contract.

**6.12** Prestatorul se obligă ca în baza contractelui subsecvent încheiat cu achizitorul, să presteze serviciile specificate de achizitor în contract, servicii care fac obiectul contractului subsecvent, conform caietului de sarcini, în perioada/perioadele convenite şi în conformitate cu graficul/termenul de prestare asumat prin propunerea tehnică, în ………. zile de la data primirii comenzii ferme/semnării contractului subsecvent. ( se va alege o singură variantă )

**6.13** Prestatorul se obligă să presteze serviciile la standardele şi/sau performanţele prezentate în propunerea tehnică, conform caietului de sarcini, anexe la acordul-cadru**.**

**6.14** Prestatorul se obligă ca serviciile prestate să respecte cel puţin calitatea prevazută în propunerea tehnică, anexă la acordul-cadru.

**6.15** Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în masura în care necesitatea asigurării acestora este prevazută în contract sau se poate deduce în mod rezonabil din contract.

**6.16** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, aferente, corespunzătoare prejudiciilor aduse achizitorului pe perioada derulării contractului.

**7. Obligaţiile principale ale achizitorului**

**7.1** Achizitorul se obligă să recepţioneze serviciile prestate cu respectarea conditiilor din prezentul contract subsecvent si a documentatiei de atribuire.

**7.2** Achizitorul se obligă să plătească contravaloarea serviciilor prestate in baza contractului, în condițiile convenite și doar în baza documentelor obligatorii asumate de către părțile semnatare. Plata serviciilor se va face, de regula lunar, în termenul de 45 de zile de la primirea facturii (inclusiv a documentelor obligatorii justificative) de către acesta, sau de la recepţia serviciilor prestate și achiziționate ( conform procesului-verbal semnat fără obiecțiuni de către achizitor), în cazul în care data primirii facturii este anterioara recepţiei.

 **8. Sancţiuni pentru neîndeplinirea culpabilă a obligaţiilor**

**8.1** În cazul în care, prestatorul nu execută, execută cu întârziere sau nu execută corespunzator obligațiile asumate prin prezentul contract subsecvent, va datora penalități o sumă echivalentă cu o cotă procentuală de 0,01 % / zi de întârziere din valoarea serviciilor /obligațiilor neexecutate, până la îndeplinirea efectivă a serviciilor/obligațiilor restante, dacă prin prezentul contract sau prin hotărâre judecătorească nu sunt stabilite alte penalități mai mari pentru neexecutarea, executarea cu întârziere sau necorespunzătoare a unei obligații specifice. Penalitățile astfel calculate pot fi deduse de către achizitor din sumele datorate prestatorului, în temeiul prezentului contract.

**8.2** În cazul în care achizitorul nu îsi execută obligațiile de plată în termenul convenit, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,01 % pe zi de întârziere din valoarea facturii neachitată, până la îndeplinirea efectivă a obligației restante.

**8.3** Pentru neîndeplinirea de către agenții de pază a obligațiilor prevăzute în contract, se introduce sistemul de penalizare prin puncte (1 punct = 10 lei fara TVA), pentru următoarele nereguli constatate în timpul efectuării serviciului de pază, conform anexei nr.3, inclusiv a prevederilor din caietul de sarcini asumat de către prestator.

**9. Garanţia de bună execuţie a contractului subsecvent**

**9.1** Cuantumul garanţiei de bună execuţie a contractului subsecvent de prestari servicii va fi 5 **%** din valoarea contractului subsecvent de prestari servicii, fără TVA, valabila incepand cu data incheierii contractului subsecvent.

**9.2** Modul de constituire a garanţiei de bună execuţie a contractului subsecvent de prestări servicii este scrisoare de garanţie bancară de bună execuţie şi constituie anexă la contract sau prin ordin de plata in contul ……………….., deschis la Trezorerie Sector 3, si va fi constituita și remisă în original achizitorului in termen de maximum 5 zile lucrătoare de la semnarea contractului subsecvent. În cazul neexecutării acestei obligații în termen, achizitorul are dreptul de a rezilia unilateral contractul subsecvent prin notificare scrisă adresată furnizorului, contractul încetând la data comunicării notificării de reziliere

**9.3** Eliberarea/ restituirea garanţiei de bună execuţie se va efectua conform prevederilor legale.

**9.4** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întarziere sau execută necorespunzator obligaţiile asumate prin prezentul contractul subsecvent. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, cât şi emitentul instrumentului de garantare, precizând totodată obligaţiile care nu au fost respectate. În situaţia executării garanţiei de bună execuţie, parţial sau total, furnizorul are obligaţia de a reîntregi garanţia în cauză raportat la valoarea rămasă de executat din contract, în termen de cel mult 5 zile lucrătoare de la notificarea acestuia de către achizitor. În cazul neexecutării acestei obligații în termen, achizitorul are dreptul de a rezilia unilateral contractul prin notificare scrisă adresată furnizorului, iar contractul va înceta la data comunicării notificării de reziliere.

**10. Începere, întârzieri, incetare**

**10.1** Prestatorul are obligaţia de a începe prestarea serviciilor de la data de …………………………….

**10.2** Serviciile prestate în baza contractului sau, dacă este cazul, orice fază a acestora prevăzută a fi terminată într-o perioadă stabilită în etapele de prestare trebuie finalizate în termenul convenit de părţi, termen care se calculează da la data începerii prestării serviciilor.

**11.Clauze penale .**

**11.1** a) In cazul in care pe durata prezentului contract- subsecvent prestatorul nu-si respecta obligația de a incheiea contractele subsecvente, in termen de 1 zi de la solicitarea transmisă de achizitor, prestatorul va plăti achizitorului daune interese compensatorii in valoare de 20% din valoarea estimata a contractului subsecvent ce trebuia incheiat .

b) Pentru intarziere in punerea in aplicare a obligatiilor asumate, respectiv de a înlocui personalul lipsă sau necorespunzator, prestatorul datorează daune interese moratorii in valoare de *0,1%* pe zi din valoarea estimata a contractului subsecvent.

c) De asemenea , în cazul în care achizitorul va suporta prejudicii mai mari prin nerespectarea de către prestatorul a obligației de încheia și derula contractele subsecvente, primul este în drept să se îndrepte împotriva celui de-al doilea până la repararea integrala a prejudiciului cauzat.

**12. Conflicte de interese.**

**12.1** Prestatorul se obligă să nu încheie contracte cu salariați sau colaboratori ai achizitorului sau cu alte societăți în care oricare din aceștia sunt acționari, care au fost implicați în procesul de verificare/evaluare a candidaturilor/ofertelor depuse în cadrul procedurii de atribuire a acordului-cadru, pe parcursul unei perioade de cel putin 12 luni de la încetarea acordului-cadru, respectiv al contrcatului subsecvent. Prestatorul va asigura respectarea aceleeași obligații de către societățile pe care le controlează, care sunt controlate de el sau cu care se află sub control comun. Nerespectarea acestor obligații atrage obligația prestatorului de a plăti achizitorului daune-interese în valoare de 20 % din valoarea cumulată a contractelor subsecvente încheiate în temeiul acordui-cadru.

**13. Asigurări**

**13.1** Achizitorul nu va fi responsabil pentru nici un fel de daune-interese, compensaţii plătibile prin lege, în privinţa sau ca urmare a unui prejudiciu adus unui salariat sau altei persoane angajate de prestator, cu excepţia unui accident sau prejudiciu rezultând din vina persoanei achizitorului, a agenţilor sau a angajaţilor acestora.

**14. Recepţie şi verificări**

**14.1** Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini, sau din oferta in cazul achizitiei directe.

**14.2** Verificările vor fi efectuate în conformitate cu prevederile din prezentul contract subsecvent. Achizitorul are obligaţia de a notifica, în scris, prestatorului, identitatea reprezentanţilor săi împuterniciţi pentru acest scop.

**15. Rezilierea si incetarea contractului subsecvent**

**15.1** Rezilierea poate interveni într-unul dintre următoarele cazuri:

a) Prestatorul refuză să încheie contractele subsecvente la solicitarea achizitorului;

b) Prestatorul nu constituie sau nu întregește valoarea garanției de bună execuție conform prevederilor din acordului-cadru, respective din prezentul contract subsecvent.

c) La cererea unei părți interesate, în cazul nerespectării repetate a obligațiilor prevăzute în prezentul contract subsecvent, printr-o notificare temeinic motivată, conform caietului de sarcini.

**15.2.** Incetarea contractului intervine în următoarele cazuri:

a) dacă obiectul contractului fie este în mod obiectiv imposibil de executat, fie a pierit în tot sau în parte, fie nu mai poate satisface necesitatea pentru care a fost contractat ori a fost scos din programul de achiziții și/sau s-a sistat finanțarea aferentă, achizitorul poate denunța unilateral contractul printr-o notificare, iar contractul va înceta la data comunicării notificării către prestator;

b) în temeiul acordului scris al ambelor părți;

c) în cazurile de forță majoră, conform art. 16.5 al prezentului contract;

d) la expirarea duratei contractului subsecvent sau la atingerea valorii ofertate de …………. lei la care se adaugã TVA ;

e) în cazul în care prestatorul își pierde sau nu reînnoiește licența/autorizația de funcționare, nu reușește sau nu mai dorește să-și îndeplinească obligațiile contractuale asumate. In acest caz, va fi obligat la notificarea achizitorului cu cel putin 6 luni înainte de termenul de încetare a acordului cadru și eventual plata daunelor pentru prejudiciul creat prin neutilizarea serviciilor, conform art.10 al prezentului contract.

**15.3.** In cazurile prevăzute la pct. 15.1 lit.a) si c) rezilierea intervine de drept în condițiile unei simple notificări a Achizitorului, comunicată în scris, de la data comunicării notificării de către achizitor.

**15.4.** In cazul de încetare prevăzut la pct. 15.2. lit. „a”, achizitorul nu datorează daune interese și nici un alt fel de obligație către prestator, având doar obligația să motiveze notificarea comunicată în acest sens. In cazurile prevăzute la pct. 15.2. părțile își datorează doar obligațiile devenite scadente până la data încetării contractului, data acordului de încetare sau data denunțării unilaterale a contractului în condițiile art. 15.2 lit.a.

**15.5**. - Fără a aduce atingere dispoziţiilor privind încetarea contractelor sau dreptului achizitorului de a solicita constatarea nulităţii absolute a contractului de achiziţie publică, conform prevederilor legale aplicabile, achizitorul are dreptul de a denunţa unilateral prezentul contract în perioada de valabilitate a acestuia în una dintre următoarele situaţii:

 a) prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizițiile publice;

 b) contractul nu ar fi trebuit să fie atribuit prestatorului respectiv, având în vedere o încălcare gravă a obligaţiilor ce rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;

**16. Forţa majoră**

**16.1** Forţa majora este constatată de o autoritate competentă, care va emite un document in acest sens.

**16.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**16**.**3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**16.4** Partea contractantă care invoca forţa majoră are obligaţia de a notifica celeilalte părti, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**16.5** Dacă forţa majoră acţionează sau se estimează că va acţiona o perioada mai mare de 1 luna, fiecare parte va avea dreptul să notifice celeilalte părţi denunțarea unilaterală a prezentului contract, fără ca vreuna din părţi să poată pretinde celeilalte daune-interese.

**17. Soluţionarea litigiilor**

**17.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**17.2** Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente din Municipiul București.

**18. Dispozitii finale**

**18.1.**Prezentul contract poate fi modificat doar prin acorul scris al partilor, printr-un act aditional.

**18.2** Prezentul contract se completeaza cu prevederile clauzelor caietului de sarcini / fisei de date.

**18.3** Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât şi în

momentul primirii. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**18.4** Prezentul contract subsecvent va fi interpretat conform legislatiei in vigoare

 Părţile au înţeles să încheie azi …......................... prezentul contract subsecvent în două exemplare, câte unul pentru fiecare parte.

#  Achizitor, Prestator,

#

**Anexa 2**, a Contractului subsecvent de prestari servicii de pazã nr. \_\_\_\_\_\_\_/\_\_\_\_\_\_\_\_\_\_\_

1. Conform Regulamentului UE 679/2016 privind protecţia persoanelor fizice în ceea ce priveşte prelucrarea datelor cu caracter personal

Reforma legislației Uniunii Europene privind protecția datelor cu caracter personal, în special aplicabilitatea Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (**GDPR**)

1. Interpretare
	1. În cuprinsul prezentei anexe termenii de mai jos au următoarele semnificații:
		1. **Date cu Caracter Personal** înseamnă orice date cu caracter personal prelucrate de Prestator în numele Achizitorului în scopul aducerii la îndeplinire a activității prestate de Prestator Achizitorului în temeiul Acordului Cadru sau în legătură cu această activitate;
		2. **GDPR** înseamnă Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).
		3. **Subcontractant** înseamnă persoana fizică sau juridică, autoritatea publică, agenția sau alt organism care prelucrează Datele cu Caracter Personal în numele Prestatorului sau al unui Subcontractant al Prestatorului;
	2. În măsura în care prezenta anexã nu prevede altfel, restul termenilor și al expresiilor nedefiniți în prezenta anexã, incluzând, dar fără a se limita la, „date cu caracter personal” (în general), „prelucrare”, „autoritate de supraveghere”, „persoană vizată”, „reprezentant”, „organizație internațională”, au semnificația prevăzută în GDPR.
	3. Prestatorul declară că este conștient de faptul că în plus faţă de obligațiile incluse în prezenta anexã GDPR prevede o serie de obligații suplimentare ce ar putea să-i fie aplicabile (cum ar fi aceea de a păstra o evidență a activităților de prelucrare desfășurate în numele tuturor operatorilor săi (dacă este cazul), de a coopera cu autoritatea de supraveghere, de a desemna un responsabil cu protecția datelor (dacă este cazul), etc.).
	4. Părțile declară și recunosc că nicio dispoziție din prezenta anexã nu absolvă Prestatorul de obligațiile prevăzute de Legislația Datelor cu Caracter Personal și nu limitează răspunderea sa în caz de încălcare a obligațiilor respective, indiferent dacă aceastea fac sau nu obiectul prezentului acord cadru.

1. Obiect de reglementare
	1. Prezenta anexã se aplică activităților de prelucrare a Datelor cu Caracter Personal pe care Prestatorul le realizează în numele Achizitorului. Pentru evitarea oricărui dubiu, cu excepția clauzei 2.2 de mai jos, prezenta anexã nu se aplică prelucrărilor de date cu caracter personal pentru care Prestatorul acționează ca operator.
	2. Prestatorul declară și recunoaște că este singurul responsabil și răspunde pe deplin pentru operațiunile de prelucrare de date cu caracter personal pe care le realizează în nume propriu ca operator de date cu caracter personal, fie direct, fie prin intermediul uneia sau al mai multor persoane împuternicite, indiferent dacă există vreo legătură între acele operațiuni și orice act juridic încheiat între Părți. Cu toate acestea, având în vedere efectul negativ pe care l-ar putea avea asupra Achizitorului încălcarea de către Prestator a Legislației Datelor cu Caracter Personal în activitatea sa proprie, Achizitorul își rezervă dreptul de a transmite Prestatorului diverse materiale cu măsuri necesar a fi aplicate de Prestator pe tema protecției datelor cu caracter personal. În cazul în care oricare dintre măsurile propuse de Achizitor nu vor putea fi implementate de Prestator, aceasta va notifica de îndată Achizitorul care are dreptul, în funcție de importanța măsurii respective, să decidă încetarea Contractului subsecvent.
	3. Încălcarea gravă a clauzelor prezentului contract subsecvent sau a prevederilor Legislației Datelor cu Caracter Personal de către Prestator dă dreptul Achizitorului la rezilierea Contractului subsecvent.
2. Prelucrarea Datelor cu Caracter Personal
	1. Prestatorul se obligă să:
		1. respecte Legislația Datelor cu Caracter Personal în prelucrarea Datelor cu Caracter Personal; și
		2. prelucreze Datele cu Caracter Personal numai pe baza unor instrucțiuni documentate din partea Achizitorului, cu excepția cazului în care are o obligație legală contrară. Într-o astfel de situație, Prestatorul va notifica Achizitorul respectiva obligație de prelucrare, înainte de începerea prelucrării, cu excepția cazului în care prevederea legală în cauză interzice o astfel de notificare din motive importante legate de interesul public.
	2. Anexa conține informații cu privire la prelucrarea Datelor cu Caracter Personal de către Prestator, astfel cum prevede articolul 28 alineatul (3) GDPR.

1. Personalul PRESTATORULUI
	1. Prestator se va asigura că accesul la Datele cu Caracter Personal este strict limitat la salariații, colaboratorii sau alte persoane autorizate ale acesteia care au nevoie să cunoască sau să acceseze Datele cu Caracter Personal relevante, după cum este strict necesar în scopul ĩndeplinirii acordului Cadru.
	2. Prestatorul se va asigura că aceste persoane vor respecta Legislația Datelor cu Caracter Personal cu privire la obligațiile acestora.
	3. Prestatorul se va asigura că orice persoană fizică care acționează sub autoritatea sa și care are acces la Date cu Caracter Personal nu le prelucrează decât la cererea Achizitorului și în conformitate cu instrucțiunile acestuia.
	4. Prestatorul se va asigura că toate persoanele autorizate să prelucreze Date cu Caracter Personal pentru aceasta au încheiat act adițional de confidențialitate sau sunt ținute de o obligație legală de confidențialitate.
2. Securitate
	1. Având în vedere stadiul actual al dezvoltării, costurile implementării și natura, domeniul de aplicare, contextul și scopurile prelucrării Datelor cu Caracter Personal, precum și riscul cu diferite grade de probabilitate și gravitate pentru drepturile și libertățile persoanelor fizice, Prestatorul va adopta și implementa efectiv toate măsurile tehnice și organizatorice adecvate pentru a asigura un nivel de securitate corespunzător acestui risc.
	2. De asemenea, ținând seama de caracterul prelucrării Datelor cu Caracter Personal și de informațiile aflate la dispoziția Achizitorului, Prestatorul se obligă să ajute Achizitorul să asigure respectarea obligațiilor acestuia din urmă cu privire la securitatea Datelor cu Caracter Personal, prevăzută de articolul 32 GDPR.
3. Recrutarea unui Subcontractant

Prestatorul nu poate folosi Subcontractanţi pentru prelucrarea de Date cu Caracter Personal decât cu acordul prealabil scris al Achizitorului, printr-un act adițional semnat de ambele părți și în condițiile stabilite prin acesta.

1. Drepturile persoanelor vizate
	1. Ținând seama de natura prelucrării Datelor cu Caracter Personal, Prestatorul se obligă să ofere asistență Achizitorului prin măsuri tehnice și organizatorice adecvate adoptate și implementate efectiv, în măsura în care este posibil, pentru îndeplinirea obligației Achizitorului de a răspunde cererilor privind exercitarea de către persoanele vizate a drepturilor pe care Legislația Datelor cu Caracter Personal le oferă acestora.
	2. Prestatorul:
		1. va înștiința imediat în scris Achizitorul dacă primește o cerere de la o persoană vizată privind exercitarea drepturilor pe care Legislația Datelor cu Caracter Personal i le oferă cu privire la Datele cu Caracter Personal;
		2. va îndruma orice persoană vizată să adreseze orice cerere direct Achizitorului;
		3. va acorda suport Achizitorului în soluționarea oricărei cereri a unei persoane vizate ce privește sau are legătură cu procesarea de Date cu Caracter Personal realizată de Prestator;
		4. va da curs unei astfel de cereri numai pe baza instrucțiunilor documentate ale Achizitorului sau, după caz, după cum prevede legislația aplicabilă și va notifica Achizitorul (în măsura în care acest lucru este permis) în acest sens.
2. Încălcarea securității Datelor cu Caracter Personal
	1. Ținând seama de caracterul prelucrării Datelor cu Caracter Personal și de informațiile aflate la dispoziția Achizitorului, Prestatorul se obligă să ajute Achizitorul să asigure respectarea obligațiilor prevăzute la articolul 33 GDPR cu privire la notificarea autorității de supraveghere în cazul încălcării securității Datelor cu Caracter Personal și a obligațiilor prevăzute la articolul 34 GDPR cu privire la informarea persoanelor vizate cu privire la încălcarea securității Datelor cu Caracter Personal. Această obligație a Achizitorului presupune, fără a se limita la conformarea deplină cu clauzele 8.2-8.5 de mai jos.
	2. Ținând seama de caracterul prelucrării Datelor cu Caracter Personal și de informațiile aflate la dispoziția Achizitorului, Prestatorul va înștiința Achizitorul imediat și în toate cazurile fără întârzieri nejustificate după ce ia cunoștință de o încălcare a securității Datelor cu Caracter Personal
	3. Înștiințarea de la clauza 8.2 de mai sus va include suficiente informații pentru a permite Achizitorului să respecte orice obligații de notificare a autorității de supraveghere sau de informare a persoanei vizate cu privire la încălcarea securității Datelor cu Caracter Personal prevăzute de Legislația Datelor cu Caracter Personal. În special, înștiințarea respectivă va cuprinde informații clare și suficient de detaliate cel puțin cu privire la:
		1. caracterul încălcării securității Datelor cu Caracter Personal, inclusiv, acolo unde este posibil, categoriile și numărul aproximativ al persoanelor vizate în cauză, precum și categoriile și numărul aproximativ al înregistrărilor de Date cu Caracter Personal în cauză;
		2. numele și datele de contact ale responsabilului cu protecția datelor al Achizitorului (dacă există) sau un alt punct de contact de unde se pot obține mai multe informații;
		3. cauza probabilă a încălcării securității Datelor cu Caracter Personal
		4. consecințele probabile ale încălcării securității Datelor cu Caracter Personal;
		5. măsurile luate sau propuse spre a fi luate pentru a remedia problema încălcării securității Datelor cu Caracter Personal, inclusiv, după caz, măsurile pentru atenuarea eventualelor sale efecte negative.
	4. Dacă și în măsura în care Prestatorul nu poate furniza Achizitorului informațiile de la clauza 8.3 de mai sus în același timp, Prestatorul i le va transmite în mai multe etape, imediat ce aceasta a luat cunoștință de ele și în toate cazurile fără întârzieri nejustificate, astfel încât Achizitorul să poată respecta obligațiile pe care i le impun articolele 33 și 34 GDPR, în special notificarea ANSPDCP, ca regulă, în termen de 72 de ore.
	5. Prestatorul va coopera continuu cu Achizitorul și va lua măsurile rezonabile cerute de Achizitor pentru a îl asista în investigarea unei încălcări a securității Datelor cu Caracter Personal și în atenuarea și remedierea consecințelor acesteia.
3. Evaluarea impactului asupra protecției Datelor cu Caracter Personal și consultarea prealabilă

Ținând seama de natura prelucrării Datelor cu Caracter Personal și de informațiile aflate la dispoziția Prestatorului, Prestatorul se obligă să ajute Achizitorul să asigure respectarea obligațiilor prevăzute la articolul 35 GDPRcu privire la evaluarea impactului asupra protecției Datelor cu Caracter Personal și a obligațiilor prevăzute la articolul 36 GDPRcu privire la consultarea prealabilă a autorității de supraveghere.

1. Ștergerea sau returnarea Datelor cu Caracter Personal
	1. Sub rezerva clauzelor 10.2 și 10.3 de mai jos, Prestatorul va șterge toate Datele cu Caracter Personal (prin „ștergere” în cuprinsul prezentei anexe înțelegându-se distugerea definitivă a tuturor Datelor cu Caracter Personal, inclusiv a tuturor copiilor acestora, în format fizic sau electronic, astfel încât acestea să nu mai poată fi recuperate) imediat după încetarea Acordului Cadru (Data Încetării).
	2. Sub rezerva clauzei 10.3 de mai jos, Achizitorul poate transmite o notificare scrisă Prestatorului prin care solicită Prestatorului să returneze, anterior ștergerii acestora, o copie completă a tuturor Datelor cu Caracter Personal printr-un mijloc securizat de transmitere a fișierelor, în formatul solicitat de Achizitor, iar Prestatorul va îndeplini imediat o astfel de cerere.
	3. De la Data Încetării, Prestatorul se obligă să nu prelucreze în niciun mod (inclusiv prin stocare) Datele cu Caracter Personal cu excepția cazului în care o astfel de prelucrare este obligatorie potrivit legislației aplicabile și exclusiv în limitele impuse de legislație. În toate cazurile, Prestatorul va asigura confidențialitatea tuturor Datelor cu Caracter Personal în cauză și se va asigura că Datele cu Caracter Personal în cauză sunt prelucrate numai după cum este strict necesar pentru scopul prevăzut de legislația aplicabilă, iar nu pentru alt scop.
	4. Prestatorul va transmite Achizitorului o confirmare scrisă că a respectat în integralitate dispozițiile acestei clauze imediat ce acestea au fost aduse la îndeplinire.

1. Drepturi de audit
	1. Prestatorul va pune la dispoziția Achizitorului la cererea acestuiatoate informațiile necesare pentru a demonstra respectarea prevederilor articolului 28 GDPR și ale acestei anexe și va permite și va contribui la desfășurarea auditurilor, inclusiv a inspecțiilor realizate de Achizitor sau de un auditor mandatat Achizitor cu privire la prelucrarea Datelor cu Caracter Personal de către Prestator.
	2. Prestatorul va notifica imediat Achizitorul în cazul în care, în opinia sa, o instrucțiune încalcă Legislația Datelor cu Caracter Personal.
	3. Pentru aducerea la îndeplinire a obligațiilor sale potrivit prezentei clauze, Prestatorul va ține un registru sau altă evidență a prelucării Datelor cu Caracter Personal.
	4.
2. Costuri
	1. Fiecare Parte va suporta costurile executării propriilor obligații prevăzute de prezentul acord cadru și de Legislația Datelor cu Caracter Personal.
3. Revizuire periodică
	1. Prezenta anexã poate fi modificatã unilateral de către Achizitor în baza unei notificări scrise adresată Prestatorului în oricare din următoarele cazuri: (i) dacă o astfel de modificare este solicitată de ANSPDCP sau de orice altă autoritate competentă; (ii) dacă o astfel de modificare este necesară pentru a se asigura respectarea Legislației Datelor cu Caracter Personal, inclusiv în cazul modificării/ clarificării legislației actuale; (iii) dacă o astfel de modificare este necesară pentru a implementa clauze contractuale standard adoptate de Comisia Europeană sau de ANSPDCP în temeiul articolului 28 alineatul (7) sau (8) din GDPR; ori (iv) dacă o astfel de modificare este necesară pentru a lua parte/ adera la mecanisme de certificare sau la coduri de conduită pentru Achizitori sau persoane împuternicite. Pentru evitarea oricărui dubiu, în oricare dintre aceste cazuri modificarea acestei anexe operează automat în baza notificării Promitentului Achizitor, nefiind necesar act adiționalul Persoanei Împuternicite
	2. Orice altă modificare a prezentei anexe poate avea loc numai printr-un act adițional scris încheiat între Părți.

**DETALII CU PRIVIRE LA PRELUCRAREA DATELOR CU CARACTER PERSONAL**

Această anexă include detalii cu privire la prelucrarea Datelor cu Caracter Personal, astfel cum prevede articolul 28 alineatul (3) GDPR.

* + - 1. *Obiectul prelucrării Datelor cu Caracter Personal*

Obiectul prelucrarii este: asigurarea bunurilor și echipamentelor de lucru ale Universității din București. Aceste date sunt colectate pentru sporirea siguranţei, a securității și controlului accesului în imobilele Universității din București. De asemenea, sistemul de supraveghere video este folosit pentru prevenirea și combaterea infracţionalităţii.

* + - 1. *Tipurile de Date cu Caracter Personal prelucrate*

imagini video prin intermediul sistemelor de supraveghre video

* + - 1. *Categoriile de persoane vizate la care se referă Datele cu Caracter Personal*

Angajati, colaboratori ai Universității din București, studenți ai Universității din București, alte persoane care accesează imobilele Universității din București

* + - 1. *Obligațiile Prestatorului*

Prestatorul va implementa următoarele măsuri tehnice și organizatorice:

* + 1. pseudonimizarea și criptarea Datelor cu Caracter Personal (unde este posibil);
		2. controlul accesului fizic / logic la zonele / dispozitivele în care au loc prelucrările de date de natură personală;
		3. capacitatea de a asigura disponibilitatea serviciilor de prelucrare și accesul la acestea în timp util în cazul în care are loc un incident de natură fizică sau tehnică;
		4. un proces pentru testarea, evaluarea și aprecierea periodice ale eficacității măsurilor tehnice și organizatorice pentru a garanta securitatea prelucrării Datelor cu Caracter Personal;
		5. instruirea personalului propriu cu privire la cerințele GDPR.

|  |  |
| --- | --- |
| Achizitor, | Prestator, |

**Anexa 3**, a contractului subsecvent nr. \_\_\_\_\_\_\_/\_\_\_\_\_\_\_\_\_\_\_

**PROCEDURA DE STABILIRE A PENALIZARILOR**

**Sistem de penalizare**

Pentru neîndeplinirea de către agenții de securitate a obligațiilor prevăzute în contract se introduce sistemul de penalizare prin puncte (1 punct = 10 lei fără TVA), pentru următoarele nereguli constatate în timpul efectuării serviciului de pază:

a) Penalizare 20 puncte/ abatere: Nesupravegherea zonei atribuită posturilor de către agenții de securitate, prin efectuarea de către aceștia a altor activități decât cele stabilite în contract/consemnul postului, cum ar fi: staționarea nejustificată în alt perimetru, jocul pe telefoane mobile, tablete, fumatul în zona de supraveghere sau în zona în care fumatul este interzis și/sau consumarea băuturilor alcoolice.

b) Penalizare 50 de puncta/abatere: Părăsirea postului (stabilit, echipa de control, echipa de colectare valori etc), fără aprobarea șefului de tură al firmei de pază și avizarea reprezentantului achizitorului sau, după caz, a șefului de tură, neprezentarea la post, dormitul în timpul serviciului, nerespectarea programului de lucru.

c) Penalizare 50 de puncte: Neefectuarea rondului în perimetrul stabilit, neluarea măsurilor de îndepartare (evacuare) din incintă a persoanelor neautorizate/neligitimate (vânzătorilor ambulanți, etc), precum și/sau a persoanelor turbulente și/sau în stare de ebrietate/agitație, etc.

d) Penalizare 5000 de puncte/abatere: Neîndeplinirea atribuțiilor de pază ce au drept consecință distrugerea bunurilor ARCUB (instalații, finisaje, mobilier, alte amenajări din incinta imobilelor, etc.), inclusiv neîncadrarea în timpul de intervenție asumat.

e) Penalizare 50 de puncte:Nepurtarea de către agenții de securitate a echipamentului adecvat- intervenție și autoapărare, a uniformei din dotare și a ecusonului de identificare la vedere.

f) Penalizare 100 de puncte/abatere: Comportament incompatibil cu calitatea de agent de securitate, în timpul efectuării serviciului (atitudine nepoliticoasă față de salariați /vizitatori oficiali, aspect neingrijit fizic și al uniformei, consumul de băuturi alcoolice și/sau substanțe halucinogene și efectuarea serviciului sub influența acestora, fumatul în imobile și/sau locuri nepermise, practicarea jocurilor pe telefon/tablete, cititul de cărți/ziare).

Neregulile constatate în activitatea agenților de securitate vor fi consemnate în scris sub formă de "Notă de constatare", astfel:

a) Personalul cu atribuții de îndrumare și control din cadrul autorității contractante va consemna eventualele nereguli constatate, în scris, însotite de dovezi concludente ( foto, video) sub formă de "Nota de constatare" care va fi transmisă Directorului Achizitorului. Constatările efectuate trebuie să fie obiective, să precizeze în clar data, ora, neregula/ neregulile depistate, identitatea agentului de securitate (nr. ecuson, nume- dacă este posibil) și vor fi semnate în clar si olograf de către cel care a efectuat constatarea.

b) Pană la data de 05 a fiecărei lunii, se va confirma prestația Prestatorului (pentru activitățile corespunzătoare structurii posturilor de pază solicitate), pentru activitatea lunii precedente, cu precizarea valorii penalităților ce trebuie luate în calcul la completarea și plata facturii lunare aferente.

c) Se vor centraliza situațiile primite referitoare la prestația Prestatorului pentru activitățile corespunzătoare structurii posturilor de pază solicitate), pentru activitatea lunii precedente, cu precizarea cuantumului valorii penalităților ce trebuie luate în calcul la completarea situației și plata facturii lunare a serviciilor. Situația astfel centralizată va fi transmisă Prestatorului și va fi consemnată în Procesul-Verbal de recepție al serviciilor de pază.

d) Prestatorul urmează să factureze autorității contractante, serviciile prestate, recepționate, în baza Procesului-Verbal de recepție asumat.

Prestatorul urmeaza sa factureze autoritatii contractante, serviciile prestate, receptionate, in baza Procesului-Verbal de receptie asumat.

Prestatorul urmeaza sa factureze autoritatii contractante, serviciile prestate, receptionate, in baza Procesului-Verbal de receptie asumat.

|  |  |
| --- | --- |
| Achizitor, | Prestator, |